Hatîb Dîcle

Mehmet Hatîb Dîcle (jdb. 1ê kanûna paşîn 1954an, Amed, Bakurê Kurdistanê) siyasetmedarekî kurd e ku yek ji damezrîner û endamên Partiya Aştî û Demokrasiyê bû.

 Jînenîgarî 
Dîcle di sala 1979an de li Unîversîteya teknîkî a Stenbolê xwendina xwe ya endezyariyê qedand. Di salên 1970î de beşdarî xebatên siyasî dibe. Piştre bûye endamê Partiya Kedê ya Gel.

Ji bo hilbijartinên parlementoya 1991an Partiya Kedê ya Gel bi Partiya Sosyaldemokrat Halkçi ya Erdal İnönü re ket nava tifaqa hilbijartinê. Hatîb Dîcle, Leyla Zana, Orhan Dogan, Ahmet Türk, Sırrı Sakık, Mahmut Alinak û Selim Sadak di nav de, karîn derbasî parlamena Tirkiyeyê bibin. Dema Dîcle di 6ê mijdara 1991an de di sondxwarina parlamenteran de got ku ew tenê ji ber ferzkirina makeqanûnê sond dixwin. Di civînê de bertekên tund hatin kirin. Dema ku Leyla Zana hevokeke kurdî li sonda xwe zêde kir, gelek alozî derketin. Paşê herduyan neçar man ku sonda xwe ya yekem paşve bixin û careke din û li gorî armanca xwe sond bixwe. Di sala 1993an de Partiya Kedê ya Gel hate qedexekirin. Ji ber qedexeya nêzîk, partiyeke şûngir bêr ve bi navê Partiya Demokrasiyê hatibû damezrandin. Di 12ê kanûna 1993an de Dîcle ji bo serokatiya partiyê ya Partiya Demokrasiyê hat hilbijartin.

Di 2ê adara 1994an de parlamenteya parêzbendiya siyasî ya Dîcle û parlamenterên din ên kurd ji holê rakirin. Piştre hatin girtin. Di 8ê kanûna pêşîn a 1994an de dadgeha dewleta tirk 4 parlementerên berê Hatîb Dîcle, Leyla Zana, Orhan Doğan û Selim Sadak bi hinceta endamtiya Partiya Karkerên Kurdistanê 15 sal cezayê girtîgehê biriye. Partiya Demokrasiyê di 16ê nîsana 1994an de hatiye girtin.

Di 9ê hezîrana 2004an de çar mehkûm piştî dadgehkirin û zextên Yekîtiya Ewropayê hatin berdan. Lê dîsa jî li Dîcle re xebatên siyasî hatin qedexekirin. Wî alîkarî da damezrandina Partiya Civaka Demokratîk û piştgirî da berendamên serbixwe di mîtîngên hilbijartinê de ji bo hilbijartinên parlementeya 2007an da. Dema ku li dijî Partiya Civaka Demokratîk proseya qedexekirina partiyê hat destpêkirin, Hatîb di 2ê gulana 2008an de bi endamên din ên PCD re Partiya Aştî û Demokrasiyê ava kir.

Di dema pêla girtinê ya li dijî endamên Koma Civakên Kurdistanê de, Dîcle weke endama Partiya Aştî û Demokrasiyê di kanûna 2009an de hat girtin. Di hilbijartinên parlementeyê hezîrana 2011an de Dîcle wek namzeta serbixwe ya bajarê Amedê ji girtîgehê derket û ji aliyê PADê ve hat destekkirin. Bi qasî 88 hezar dengan di hilbijartinê de bi ser ket. Çend roj piştî hilbijartinê, Lijneya Bilind a Hilbijartinê ji ber ku ji nîsana 2010an ve bi navê "sûcê propagandayê" 18 meh cezayê girtîgehê lê hat birîn, lijneya Bilind a Hilbijartinê erka wî betal kir. Namzeta partiya îktîdara Partiya Dad û Geşedanê ya Amedê Oya Eronat (bê serketina hilbijartan) ket şûna Dîcle. Bi vê yekê hejmara kursiyên AKPê yên li parlamena Tirkiyeyê bi yek kursî zêde bû.

Piştî ku Dîcle di hezîrana 2014an de ji girtîgehê derket, di meha îlonê de bi Selma Irmak re weke serokên rêxistina sîwana siyasî ya Kongresa demokratîk a tevger hat hilbijartin.

Hatîp di 28ê adara 2017an de ji aliyê 2emîn Dadgeha Cezayên Giran a Amedê ve ji ber endamtiya Koma Civakên Kurdistanê ya qedexekirî (bê îhtîmal) 9 sal cezayê girtîgehê lê hatiye birîn.

 Çavkanî 

 Bîbliografî 

 Faruk Bildirici: Yemin gecesi (Jînenîgariyek li ser Leyla Zana) ISBN 978-975-991-637-4

 Girêdanên derve 

 16 yıl önce DEP milletvekilleri böyle tutuklanmıştı. Ya bugün? , gotarekî ji www.emekdunyasi.net

Kategorî:Jidayikbûn 1954
Kategorî:Mirovên zindî
Kategorî:Parlamenterên Diyarbekirê
Kategorî:Siyasetmedarên girtî li Tirkiyeyê
Kategorî:Siyasetmedarên kurd ên Bakurê Kurdistanê
Kategorî:Siyasetmedarên Partiya Herêmên Demokratîk
Kategorî:Siyasetmedarên Tirkiyeyê